Նախ չորս տարին կարճ ժամանակ չէ, եւ հետո էլ այդ տարիների ընթացքում մենք հետազոտել ենք ավելի քան 33.000 պացիենտի` կատարելով ավելի քան 40.000 հետազոտություն: Մի՞թե սա չէ փորձը: Այդ 40.000 հետազոտության մեջ բազմաթիվ են եղել այնպիսի ունիկալ դեպքերը, որոնք բժշկագիտական գրականության մեջ նկարագրվում են որպես շատ հազվադեպ հանդիպող: Բազմաթիվ հետազոտություններ մենք ենք առաջինը ներդրել հայաստանյան ռադիոլոգիայում, օրինակ, բարձրադաշտ ՄՌՏ-ի միջոցով կատարվող ՄՌ խոլանգիոգրաֆիան, ՄՌ սպեկտրոսկոպիան, ՄՌ պերֆուզիան եւ լիկվորոդինամիկան, սրտի ՄՌՏ-ն, կրծքագեղձերի ՄՌՏ-ն, էպիլեպսիայի պրոտոկոլով ՄՌՏ-ն, շագանակագեղձի բիոպսիան ՄՌՏ հսկողության տակ եւ այլն: